Z A P I S N I K

1. (konstituirajuće) sjednice Vijeća Mjesnog odbora Dubrava - središte
održane 8. srpnja 2021.



	Sjednica se održava u Područnom uredu Dubrava,  Dubrava 49, dvorana C, s početkom u 10,30 sati.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Dubrava - središte.
	
	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća     Mjesnog odbora Dubrava – središte 
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi





NAZOČNI IZABRANI ČLANOVI  VIJEĆA:

1. Ivana Blažević
2. Svan Relac
3. Božidar Macan
4. Damir Nehyba
5. Antonija Majić
6. Marija Orešić
7. Raco Jaković



NENAZOČNI:

            1. Ivana Lulić
2. Lucija Matić

OSTALI NAZOČNI:

	- Nataša Šprem, v.d. voditeljice  Područnog odsjeka Gornja Dubrava (Dubrava)


Predsjedava Ivana Blažević  kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno sedam izabranih članova, odnosno zamjenika člana, od ukupno devet  članova Vijeća, što znači da Vijeće može pravovaljano odlučivati, te otvara sjednicu.



Ad 1. Osnivanje i izbor Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave – Vijeće većinom glasova, donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Dubrava - središte (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:    Svan Relac;
	za članove:            1. Antonija Majić i
			      2. Marija Orešić.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Dubrava - središte 

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće većinom glasova, donosi


ZAKLJUČAK
o verifikaciji mandata članovima Vijeća Mjesnog odbora Dubrava - središte

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Dubrava - središte s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća: 
													1. Ivana Blažević	      MOŽEMO!, ZAGREB JE NAŠ, NL, ORaH, ZA GRAD
	
            2. Svan Relac                  MOŽEMO!, ZAGREB JE NAŠ, NL, ORaH, ZA GRAD               

            3. Antonija Majić           MOŽEMO!, ZAGREB JE NAŠ, NL, ORaH, ZA GRAD                        
                                             
	4. Marija Orešić              MOŽEMO!, ZAGREB JE NAŠ, NL, ORaH, ZA GRAD                              

	5. Lucija Matić                DP, ZELENA LISTA                                   

	6. Ivana Lulić                   DP, ZELENA LISTA                                                                                                       

	7. Damir Nehyba              HDZ, HSLS, HSU   

	8. Božidar Macan          „365 STRANKA RADA I SOLIDARNOSTI“ 

	9. Raco Jaković               SDP              
	
	
	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
              Prijedlog – da se za predsjednicu izabere Ivana Blažević - podnijeli su članovi: Ivana Blažević, Svan Relac, Antonija Majić, Marija Orešić i Raco Jaković. 
            /Prijedlog se prilaže ovom zapisniku./

             Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidatkinju Ivanu Blažević glasovalo je  pet  članova Vijeća, uz dva suzdržana glasa. Predsjedatelj utvrđuje da je većinu glasova svih prisutnih članova Vijeća dobila kandidatkinja Ivana Blažević i konstatira da Vijeće donosi



Z A K LJ U Č A K
o izboru predsjednice Vijeća Mjesnog odbora Dubrava - središte


	1. Za predsjednicu Vijeća Mjesnog odbora Dubrava - središte izabrana je Ivana Blažević. 


	2. Ovaj će zaključak biti objavljen na oglasnoj ploči u sjedištu Mjesnog odbora.

	
		Predsjednica zahvaljuje članovima Vijeća na ukazanom joj povjerenju i nastavlja predsjedati.



Ad 5. Izbor potpredsjednika Vijeća

	Predsjednica obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

	              Prijedlog – da se za potpredsjednika izabere Raco Jaković - podnijeli su članovi: Ivana Blažević, Svan Relac, Antonija Majić, Marija Orešić i Raco Jaković.
 /Prijedlog se prilaže ovom zapisniku./
	 
Predsjednica otvara raspravu.
	Budući da nitko ne traži riječ, predsjednica poziva izabrane članove Vijeća da dizanjem ruke daju svoj glas ponuđenom kandidatu. Predsjednica daje na glasovanje prijedlog kandidata. 
	Za kandidata Racu Jakovića glasovalo je pet članova Vijeća, uz dva suzdržana glasa. 
Budući da je kandidat Raco Jaković dobio većinu glasova svih prisutnih  članova Vijeća, predsjednica utvrđuje da Vijeće donosi 


Z A K LJ U Č A K
o izboru potpredsjednika Vijeća Mjesnog odbora Dubrava - središte


	1. Za potpredsjednika Vijeća Mjesnog odbora Dubrava - središte izabran je Raco Jaković.

	2. Ovaj zaključak bit će objavljen na oglasnoj ploči u sjedištu Mjesnog odbora.

	

            Predsjednica čestita izabranom potpredsjedniku.
            Potpredsjednik zahvaljuje članovima Vijeća.






Ad 6. Pitanja i prijedlozi



	Budući da nitko ne traži riječ, predsjednica zaključuje sjednicu.
 
Završeno  u 11,00 sati.

	

KLASA:    026-02/21-002/972
URBROJ:  251-06-11-505-21-2
Zagreb, 8. srpnja 2021.                 
					
 Predsjednica
 Vijeća Mjesnog odbora
      Dubrava - središte

[bookmark: _GoBack]                                                                                                      Ivana Blažević
   


